 2 Ihe E Mere 27  Jotam gbara afọ iri abụọ na ise mgbe ọ malitere ịchị, ọ chịkwara afọ iri na isii na Jeruselem. Aha nne ya bụ Jerusha, ada Zedọk.O wee na-eme ihe ziri ezi nanya Jehova, dị ka ihe niile Ọzaya nna ya mere si dị. Ọ bụ naanị na ọ wabaghị nụlọ nsọ Jehova. Otú ọ dị, ndị ala ahụ ka nọ na-eme omume na-eweta mbibi.Ọ bụ ya wuru ọnụ ụzọ ámá dị nebe mgbago nụlọ Jehova, o wukwara ọtụtụ ihe owuwu ná mgbidi Ofel.O wukwara obodo dị iche iche nógbè Juda bụ ugwu ugwu, o wukwara ebe ndị siri ike na ụlọ nche dị iche iche noké ọhịa.Ọ bụkwa ya busoro eze ụmụ Amọn agha, e mesịa, o meriri ha, ụmụ Amọn wee nye ya otu narị talent ọlaọcha na ọka wit dị puku ihe ọtụtụ kọọ iri na ọka bali dị puku ihe ọtụtụ kọọ iri, nafọ ahụ. Ọ bụ ihe a ka ụmụ Amọn kwụrụ ya, ọ bụkwa ya ka ha kwụrụ nafọ nke abụọ nakwa na nke atọ.Jotam wee na-eme onwe ya ka ọ dị ike, nihi na ọ kwadebere ụzọ ya nihu Jehova bụ Chineke ya.Ma ihe ndị ọzọ metụtara Jotam na agha niile o buru na ụzọ ya, lee, e dere ha nAkwụkwọ Ndị Eze Izrel na Juda.Ọ gbara afọ iri abụọ na ise mgbe ọ malitere ịchị, ọ chịkwara afọ iri na isii na Jeruselem.Nikpeazụ, Jotam sooro nna nna ya hà dinaa, ha wee lie ya nObodo Devid. Ehaz nwa ya wee malite ịchị nọnọdụ ya. 